**Uneori**

*Nely Badica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UNEORI

uneori,

pot fi aşa cum mă vezi tu...

îngenunchiată,

doborâtă de dor!

- dar asta doar atunci

când durerea

este mai puternică decât rațiunea -

uneori,

îmi este mai la-ndemână

să aduc în mine universul

şi să-i sărut călcâiul!

uneori,

în haosul imaginației

caut drum să-mi retrag paşii

desenând curcubeie

peste mormane de gunoi!

...de cele mai multe ori

respir în virtutea inerției!

nu îți face griji!

asta se întâmplă

uneori...

în rest, sunt eu...

- zbor frânt între două veşnicii!-

Nely Badica

10.07.2016